Muharem Omerović

Muharem Omerović (Banja Luka, 24. april 1940 – Zenica, 19. jun 2019) bio je bosanskohercegovački književnik i pjesnik.

 Biografija 
U svijet književnosti ušao je u 1974. čime se bavio 45 godina. Zastupljen je u pet antologija: Antologiji bošnjačke pripovijetke koju je priredio Abid Subašić, Antologiji bošnjačke priče za djecu XX. vijeka (priredio Rizo Ramić), Antologija savremene poezije za djecu autora Alije H. Dubočanina, antologiji aforizama Bosne i Hercegovine "Protesti moždane mase" (priredio Jovo Nikolić, 2008) i Antologiji balkanskog aforizma (priredio Vaslil Tolevski,  2008).

Omerović je autor tridesetak knjiga različitih žanrova, a sve objavljenje knjige poklonio Gradskoj biblioteci u Zenici. Dobitnik je 27 vrijednih jugoslovenskih nagrada.

Napisao je preko 600 pjesama za djecu koje su objavljene u brojnim knjigama, a zastupljen je u većem broju udžbenika za niže razrede osnovne škole. Mnoge od njih predstavljene su i u Radioškoli Radija Bosne i Hercegovine. Sarađivao je sa skoro svim listovima za djecu i omladinu u bivšoj Jugoslaviji (Politika, Tik-tak, Kurirček, Titov pionir, Modra lasta, Kuš, Male novine, Vesela sveska, Lastavica, Palčić itd), te brojnim radio stanicama koje su emitovale program za djecu i humorističke emisije.

Do pred kraja rata u BiH, živio je u Doboju, nakon čega se preselio u Zenicu gdje je objavio najveći broj svojih djela, gdje je i umro 19. juna 2019, a ukopan na mezarju Plane, Doboj.

 Objavljena djela 
 Zlatni zarobljenik,  poezija, 1971.
 Dani raspjevani,  poezija, 1975.
 Da zvone brda, poezija, 1978.
 Na leđima vjetra, poezija, 1984.
 Soliterci, poezija, 1987.[1]
 Djed je glavna fora, poezija, 1989.
 Od sevdaha boljeg jada nema (pjesme za komponovanje), 1992.
 Zbrda-zdola, poezija, 1998.
 Sporazum, Ibrahimpašić, Mirza; Omerović, Muharem, bajke, 1999.
 Svako zašto ima svoje zato, aforizmi, 2000.
 Soliterci, poezija, lektira, 2000.
 Soliterci - zbrda-zdola, poezija,izbor, 2000.
 Šeherzad, kratka proza, 2001.
 Zelene godine, poezija, 2002.
 Bosanski kikot, humorističke priče, 2002.
 Srebrenico, masovna grobnico, poema, 2003.
 Dvostrofice - dvokitice, poezija, 2003.
 I balončeki pucaju od smijeha (humoristička poezija), 2005.
 Mišiji plan i mačkov san, slikovnica, 2005.
 Raspitivanje rahmetlije, kratka proza, 2005.
 I balončeki pucaju od smijeha, udruženje književnika ze-do kantona, zenica, 2005.
 Odredi boje vjetru, poezija, 2006.
 Život na veresiju, humor, satira, parodija, 2007.
 Svi smo mi kenjci... (a naročito neki), aforizmi i epitafi, 2007.
 Uz priču, pjesma, 2008.
 Izborijada, aforizmi i epigrami, 2009.
 Gudbaj, zelene godine, poezija, 2009-
 Kapu dole, nek ostane glava, humor, satira, 2011.
 Majmunska posla, aforizmi, 2012.
 Taki nam grah pao, humor, satira, parodija, 2013.
 Srce o koncu, kratka proza, 2014.
 Primitivci - prvotimci, kako u fudbalu, tako i u politici, humor, satira, parodija, 2015.
 Jutro ispod jorgan planine, poezija, 2016.
 Sam protiv svih, humor, satira, 2016.
 Bagatela - jeftini ljudi, kratke priče, 2017.
 Lajem u ime naroda, aforizmi, poslovice, 2017.

 Reference 

Kategorija:Rođeni 1940.
Kategorija:Umrli 2019.
Kategorija:Biografije, Banja Luka
Kategorija:Bosanskohercegovački pisci